Johan en sy beste vriend Anton bly in die dorpie Rustenvrede. Die klem val op rus en vrede. Daar heers groot opgewondenheid onder die inwoners van die dorpie toe 'n rondreisende pretpark daar aankom. Alhoewel Johan en Anton aanvanklik skepties is oor die hele gedoente, neem hulle later vrywillig deel aan 'n toertjie by die skool om die pretpark te adverteer.
Daar is 'n paar basiese reëls wanneer jy jou eerste band begin ...
1. Besluit vooraf watter soort musiek julle wil maak.
2. Neem jou tyd om lede vir jou band te kies.
3. Moenie op iemand in jou eie band verlief raak nie.
Ons het al die reëls verbreek...
'Jans beduie opgewonde na 'n bordjie toe ons daarby verbyry. Brandvlei. Verneukpan. Ons tref die grondpad met 'n stofwolk, maar ek draai nie die ruit toe nie. Die wind suis rondom my ore en my neus prikkel van die stof. Ek hys myself aan die handvatsel bokant my kop op sodat ek met my kop en bolyf by die deur uithang, my boude op die deur gestut. Die wind vee my hare plat teen my kop en suis in my ore. Ek trek my oë skrefies teen die stof. En ek skreeu.
Jy dink dalk prinsesse
is vriendelik en soet,
maar wag net tot jy
prinses Madelief ontmoet ...
Madelief is anders as ander prinsesse. Sy dra nie graag rokke nie, sy het vreemde troeteldiere, sy hou nie van bad nie ... en sy spring op haar bed! Die paleispersoneel kan dit nie meer hou nie - op 'n dag besluit hulle om by die koning te gaan kla ...
'n Prettige prenteboek wat klein prinse en prinsesse sal laat skater van lekkerkry.
Ontmoet vir Borrels! Sy is die nuwe meisie in Christo en Nelson se klas. Dit is nie net haar naam wat vreemd is nie ... Borrels dra skulpe in haar hare. Sy bring haar goudvis saam skool toe. En sy het 'n GROOT geheim ...
Ontdek hoeveel pret dit kan wees as die nuwe meisie in jou klas 'n meermin is! 'n Verbeeldingryke storie met 'n bewaringstema, ideaal vir beginnerlesers
Illustreerder: Zunica Joao
'Slaaptyd, Matilda!' roep Matilda se ma en pa. Maar voordat Matilda gaan slaap, moet sy eers 'n paar dinge doen ... 'n Paar baie belangrike, prettige en ongelooflike dinge!
Zackie Mostert 5 en die Spokerige storie
Granaatstraat is 'n straat nes enige ander straat. Wel, nie heeltemal nie ... Dis immers die straat waarin Zackie Mostert bly! En waar Zackie is, gebeur altyd iets opwindends.
Renmotors - Draaiende wiele
Illustreerder: Andrew Crowson
Jaag om die baan met jou eie draaiende wiele. Elke opwindende storie het `n stewige uitdruk-voertuig en plakkers. Sit net die wiele vas, lig die flappe, voeg die plakkers by en jy is gereed om voet in die hoek te sit!
* WAARSKUWING : GEVAAR VAN VERSTIKKING - Klein deeltjies nie geskik vir kinders onder 3 jaar nie.
1.	Draaiende wiele: Groot masjiene
2.	Draaiende wiele: Renmotors
3.	Draaiende wiele: Tot die redding
Tot die redding - Draaiende wiele
Jaag tot die redding met jou eie draaiende wiele. Elke opwindende storie het `n stewige uitdruk-voertuig en plakkers. Sit net die wiele vas, lig die flappe, voeg die plakkers by en jy is gereed om voet in die hoek te sit!
Gee my 'n drukkie waar is eendjie
Mamma Eend gee graag haar oulike Eendjie 'n drukkie. Lees wat gebeur wanneer Eendjie wegraak, en sit daarna Mamma Eend se vlerk om haar
vir 'n lekker snoesige drukkie.
Gee my 'n drukkie Beertjie se prettige dag
Mamma Beer gee graag haar oulike Beertjie 'n drukkie. Lees wat gebeur wanneer Beertjie besluit om 'n avontuur te hê, en sit daarna Mamma Beer se arm om hom vir 'n lekker snoesige drukkie.
Zackie Mostert 3 en die super aaklige soen
Zackie is opgewonde toe hy hoor hulle gaan 'n toneelstuk by die skool opvoer. Hy kan nie wag om die rol van die Aaklige Trol te speel nie! Maar iemand anders wil ook graag die rol hê ... Voor Zackie sy oë uitvee, moet hy 'n meisie soen. Op die verhoog. Voor die hele skool. Behalwe as hy en Vincent 'n slim plan kan maak ...
Waar is Mandie
Die muishuis is 'n besige plek. Waar is Mandie? Van soggens tot saans kruip Mandie en haar familie in elke toneel weg. Hierdie prettige boek sal jou ure lank laat kopkrap! Blaai na die agterkant van die boek vir Mandie se SLANGETJIES-en-LEERTJIES-BORDSPELETJIE.
Professor Fungus 2 en die ongelooflike miniatuur-avontuur
Jenny en Bennie is 'n tweeling. Hulle is mal daaroor om by professor Fungus te gaan kuier en hom met sy eksperimente te help. Professor Fungus is 'n wetenskaplike. Daar gaan byna nie 'n dag verby sonder dat iets in professor Fungus se laboratorium ontplof nie. Saam met Edison die robot en Argon die blaffende konyn, beleef Bennie en Jenny tonne avonture.
Elke boek in die reeks kan afsonderlik gelees word.
Agterin elke boek verduidelik professor Fungus hoe om een van sy fantastiese eksperimente by die huis te doen (sonder al die ontploffings, natuurlik!).